2: Anthem VIP Weekend, Metroid Prime 4, Nintendo Indies and Resident Evil 2 Remake by This Week In Video Games • A podcast on Anchor
This Week In Video Games • By Tom Kershaw • Jan 28, 2019 Boks: SA se Lerena stoomroller voort | Maroela Media
Boks: SA se Lerena stoomroller voort
Kevin Lerena Foto: Facebook
Die Gautengse juniorswaargewigbokser, Kevin Lerena, het gisteraand (Saterdag) sy IBO-titel suksesvol teen Firat Arslan in Duitsland verdedig.
Die 27-jarige Lerena het soos ’n vetgesmeerde blits teen die veel ouer bokser weggetrek en sommer vroeg in die geveg reeds sy stempel afgedruk. Hy het met ’n paar goed berekende houe die Duitser op die agtervoet gedwing en hom daar gehou.
Hy het in die vyfde ronde ’n stewige linkerhou ingekry en kort daarna het die skeidsregter beslis dat Arslan genoeg gehad het en die geveg is stopgesit. Hoewel die 49-jarige Duitser kwaai oor dié beslissing gekla het, was hy gedurig op die verdediging en kon kwalik ’n hou van sy eie geplant kry.
Gisteraand se wen teen Arslan, ’n voormalige WBO-kampioen, sal onder die grootste van sy loopbaan tel. Snaaks genoeg het hy vooraf voorspel hoe dié geveg kan eindig.
“Ek voel werklik goed. Dit gaan ’n taai stryd teen Firat wees en hy veg teen ’n kwaai tempo, maar ek is gereed vir hom. Ek voorspel dat die geveg stopgesit sal word,” het Lerena vroeër die week in die media gesê.
’n Klap van die windmeul weg?
Federer, Nadal verbeter tennisrekord in Kaapstad